Vietimme kolmen yön reissun Roomassa Marcon vieraana. Huone ja pesutilat olivat ihanan puhtaat ja siistit. Suihkussa riitti lämmin vesi, kunhan hetken malttoi odottaa, että lämmin vesi alkoi virtaamaan. Päivän päätteksi oli ihana lepuuttaa väsyneitä jalkojaan parvekkeella. Huone oli pieni, mutta kylppäri mukavan väljä. Meille tämä vältti oikein hyvin, emmehän käyneet juuri kuin nukkumassa asunnolla. Päivät menivät nähtävyyksiä ihastellessa. Sisäänkäynti on huoneeseen (Marco asuu siis samassa osakkeessa, joka tuli meille yllätyksenä.) yhteisestä sisäänkäynnistä. Alkuihmetyksen jälkeen se ei haitannut ollenkaan ja saimme täysin oman yksityisyyden (huone ja kylppäri on siis vain omassa käytössä). Sijainti on tosi hyvä, yöksi liikenne hiljenee. Asunnolta on kävelymatka kaikkialle nähtävyyksille (hyvä kuntoiselle) ja juna-asema on parin sadan metrin päässä (hyvät julkiset liikenneyhteydet kaikkialle). Ainoastaan Vatikaaniin menimme metrolla, muuten kävelimme kaikkialle. Marco oli todella ystävällinen, avulias ja vieraanvarainen. Häneltä sai hyviä vinkkejä matkalle. Sanoi, että aina saa kysyä tai soittaa. Suosittelemme Marcon asuntoa ja tietenkin valloittavaa Roomaa! Pauliina ja Jouni